
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 0T/106/2024 3824010733 21. 11. 2024 JUDr. Monika Sitáriková ECLI:SK:OSPD:2024:3824010733.3
ROZSUDOK V MENE SLOVENSKEJ REPUBLIKY Okresný súd Prievidza sudkyňou pre prípravné konania JUDr. Monikou Sitárikovou v trestnej veci obžalovaného: A. B., nar. XX.XX.XXXX v C., trvale bytom D. XXXX/X, C., pre prečin ohrozenia pod vplyvom návykovej látky podľa § 289 odsek 1 Trestného zákona, na hlavnom pojednávaní konanom dňa 21. novembra 2024 v Bánovciach nad Bebravou, takto rozhodol: Obžalovaný A. B., narodený XX. XXXXXXX XXXX v C. trvale bytom D. XXXX/X, C. je vinný , že ako vodič dňa 18.08.2024 v čase o 18,30 hod. viedol v čase zadržania vodičského preukazu osobné motorové vozidlo továrenskej značke Volkswagen Golf s evidenčným číslom C., čiernej metalízy, v meste C. po ulici E. v smere od centra mesta k OC F., kde bol následne na parkovisku OC F. kontrolovaný hliadkou OO PZ Partizánske, pričom pri kontrole bolo zistené, že má zadržaný vodičský preukaz a po kontrole dokladov bol po poučení vyzvaný, aby sa podrobil dychovej skúške prístrojom AlcoQuant 6020 plus s výrobným číslom A408965, kde po vykonaní dychovej skúšky bolo zistené požitie alkoholu, pričom mu bola dňa 18.08.2024 v čase o 18,34 hod. nameraná hodnota 0,75 mg/l alkoholu v dychu, opakovanou dychovou skúškou tým istým prístrojom mu bola dňa 18.08.2024 v čase o 18.55 hod. nameraná hodnota 0,75 mg/l alkoholu v dychu a ďalšou opakovanou dychovou skúškou tým istým prístrojom mu bola dňa 18.08.2024 v čase o 19,23 hod. nameraná hodnota 0,74 mg/l alkoholu v dychu, teda v stave vylučujúcom spôsobilosť, ktorý si privodil vplyvom návykovej látky vykonával činnosť, pri ktorej by mohol ohroziť život alebo zdravie ľudí alebo spôsobiť značnú škodu na majetku, čím spáchal prečin ohrozenia pod vplyvom návykovej látky podľa § 289 odsek 1 Trestného zákona. za to sa odsudzuje Podľa § 289 odsek 1 Trestného zákona, § 56 odsek 1, odsek 2 Trestného zákona, § 38 odsek 2 Trestného zákona s prihliadnutím na § 36 písmeno l), písmeno n) Trestného zákona na peňažný trest vo výške 1500,- € (slovom jedentisícpäťsto eur). Podľa § 57 odsek 3 Trestného zákona súd obžalovanému pre prípad, že by výkon uloženého peňažného trestu mohol byť úmyselne zmarený, ustanovuje náhradný trest odňatia slobody vo výmere 3 (tri) mesiace. Podľa § 61 odsek 1, odsek 2 Trestného zákona, § 38 odsek 2 Trestného zákona s prihliadnutím na § 36 písmeno l) písmeno n) Trestného zákona súd obžalovanému ukladá trest zákazu činnosti viesť motorové vozidlá akéhokoľvek druhu vo výmere 18 (osemnásť) mesiacov.
odôvodnenie: Podľa § 172 odsek 2 Trestného poriadku tento rozsudok neobsahuje odôvodnenie, pretože obžalovaný sa po jeho vyhlásení na hlavnom pojednávaní dňa 21.11.2024 a prokurátor v lehote troch pracovných dní od vyhlásenia rozsudku, vzdali ( obžalovaný aj za osoby oprávnené podať odvolanie v jeho prospech) práva na podanie odvolania. Poučenie: Proti tomuto rozsudku je možné podať odvolanie v lehote 15 dní odo dňa jeho oznámenia prostredníctvom Okresného súdu Prievidza na Krajský súd v Trenčíne. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku. V Bánovciach nad Bebravou dňa 21. novembra 2024
JUDr. Monika Sitáriková
sudkyňa pre prípravné konania

